Bücker Bü 133 Jungmeister

Το Bücker Bü 133 Jungmeister ήταν γερμανικό μονοκινητήριο και μονοθέσιο αεροσκάφος προκεχωρημένης εκπαίδευσης της δεκαετίας του 1930. Εντάχθηκε σε υπηρεσία με την Luftwaffe καθώς και άλλες αεροπορικές δυνάμεις.

Σχεδιασμός και ανάπτυξη
Το Bü 133 ήταν σχεδιαστικά μία ελαφρώς μικρότερων διαστάσεων εξέλιξη του διθέσιου αεροσκάφους βασικής εκπαίδευσης Bücker Bü 131 Jungmann. Το πρωτότυπο πραγματοποίησε την παρθενική του πτήση το 1935, με κινητήρα  Hirth HM506 μέγιστης ισχύος 140 hp. Το αεροσκάφος επέδειξε μεν «εκπληκτική ευελιξία» στην πρώτη του δημόσια εμφάνιση που έλαβε χώρα στο Διεθνές Πρωτάθλημα Ακροβατικών του 1936 στο Ράνγκσντορφ (Rangsdorf), αλλά δεν κατάφερε να συγκεντρώσει παραγγελίες. Κατασκευάστηκαν δύο μονάχα Bü 133B, με αστεροειδείς κινητήρες Siemens-Halske Sh.14A-4 των 160 hp.Ketley, Barry, and Rolfe, Mark. Luftwaffe Fledglings 1935–1945: Luftwaffe Training Units and their Aircraft (Aldershot, GB: Hikoki Publications, 1996), p.14.

Η κύρια έκδοση παραγωγής ήταν το Bü 133C, που προωθούνταν από κινητήρα Siemens-Bramo Sh 14A των 160 hp και είχε τις ίδιες δυνατότητες ακροβατικών ελιγμών με το αρχικό Bü 133A.

Η Dornier Flugzeugwerke κατασκεύασε κατόπιν αδείας 52 μονάδες για την Ελβετική Πολεμική Αεροπορία, που παρέμειναν σε υπηρεσία μέχρι και το 1968. Η ισπανική CASA κατασκεύασε 25 αεροσκάφη (ονομάστηκαν CASA 1-133L) που προωθούνταν αρχικά από κινητήρες Hirth HM506 και αργότερα αναβαθμίστηκαν με τους Sh 14. Η δύναμη των 1-133L συμπληρώθηκε από 22 Jungmeister γερμανικής προέλευσης.Haufschild and Schneider Air-Britain Archive Winter 2017, pp. 153–154

Τη δεκαετία του 1960, ο Αμερικανός πιλότος Jack Canary απέκτησε τα σχέδια κατασκευής του Bü-133 από την Ισπανία καθώς και άδεια παραγωγής από τον Καρλ Μπύκερ (Carl Bücker), με σκοπό να ξεκινήσει εκ νέου την παραγωγή του Jungmeister στη Γερμανία προκειμένου να καλύψει την αναμενόμενη υψηλή ζήτηση από τις Ηνωμένες Πολιτείες. Το πρώτο αεροσκάφος νέας κατασκευής ολοκληρώθηκε ολοκληρώθηκε το 1968 στο εργοστάσιο του Βολφ Χιρτ (Wolf Hirth). Όμως ο Canary σκοτώθηκε αργότερα την ίδια χρονιά κατά τη διάρκεια της παραγωγής της ταινίας Τόρα! Τόρα! Τόρα!, γεγονός που επηρέασε αρνητικά το όλο εγχείρημα.Haufschild and Schneider Air-Britain Archive Winter 2017, pp. 154–155 Οι πωλήσεις ήταν λίγες εξαιτίας του υψηλού κόστους κατασκευής αλλά και της διαθεσιμότητας στην αγορά μεταχειρισμένων Jungmeister από τα αποθέματα της ελβετικής αεροπορίας, με συνέπεια ο Χιρτ να διακόψει το εγχείρημα το 1971 και έχοντας ολοκληρώσει τέσσερα αεροσκάφη. Αργότερα ολοκληρώθηκαν ορισμένα Jungmeister με τμήματα και εξαρτήματα που κατασκευάστηκαν κατά τη διάρκεια του προαναφερθέντος εγχειρήματος.Haufschild and Schneider Air-Britain Archive Winter 2017, p. 155

Επιχειρησιακή ιστορία
Τα Bü 133C επικράτησαν σε πολλούς διεθνείς διαγωνισμούς ακροβατικών επιδείξεων και μέχρι το 1938 είχαν καταστεί τα κύρια αεροσκάφη προκεχωρημένης εκπαίδευσης της Luftwaffe. Ως ακροβατικά αεροσκάφη παρέμειναν ανταγωνιστικά μέχρι και την δεκαετία του 1960.

Εκδόσεις

 Bücker Bü 133A
 Αρχικό πρωτότυπο. Προωθούνταν από κινητήρα Hirth HM 6 των 133 hp. Αργότερα χρησιμοποιήθηκε ο ισχυρότερος κινητήρας Hirth HM 506A των 160 hp.Haufschild and Schneider Air-Britain Archive Summer 2017, p. 53

 Bücker Bü 133B
 Έκδοση με κινητήρα Argus As 8 των 150 hp. Δεν κατασκευάστηκε.

 Bücker Bü 133C
 Κύρια έκδοση παραγωγής, με κινητήρα Siemens-Halske Sh 14A των 160 hp.

 Bücker Bü 133D
 Βελτιωμένη έκδοση παραγωγής με κινητήρα Sh 14A.

 CASA 1.133
 Bü 133 που κατασκευάζονταν στην Ισπανία από την CASA.

Χρήστες
 Ανεξάρτητο Κράτος της Κροατίας (καθεστώς των Ούστασε)

 Γερμανία
Luftwaffe

 Ουγγαρία
 Βασιλική Ουγγρική Πολεμική Αεροπορία

 Λιθουανία
 Η Λιθουανική Πολεμική Αεροπορία παρέλαβε έξι αεροσκάφη το 1939.http://www.plienosparnai.lt/page.php?977) in Lithuanian)
 Η «Αερολέσχη της Λιθουανίας» (λιθουανικά Lietuvos aeroklubas) παρέλαβε δύο αεροσκάφη.

 Πολωνία
 Η Πολωνική Πολεμική Αεροπορία αγόρασε ένα αεροσκάφος για δοκιμές πριν από το 1939.Morgała, Andrzej Morgała (2003). Samoloty wojskowe w Polsce 1924-1939. Warsaw: Bellona, p. 316.  (in Polish)

 Ρουμανία  
 Βασιλική Ρουμάνικη Πολεμική Αεροπορία

 Σλοβακία
 Σλοβάκικη Πολεμική Αεροπορία (1939-1945)

 Δεύτερη Ισπανική ΔημοκρατίαSBHAC - Aviones de la Fuerza Aérea de la República Española/Aviones de Escuela y Enlace

 Ισπανία
 Ισπανική Πολεμική Αεροπορία

 Νότια Αφρική
 Νοτιοαφρικανική Πολεμική Αεροπορία

 Ελβετία
 Ελβετική Πολεμική Αεροπορία

 Σοβιετική Ένωση
 Η Σοβιετική Πολεμική Αεροπορία ενέταξε σε υπηρεσία τουλάχιστον τρία αεροσκάφη που ανήκαν στην Λιθουανία.

 Γιουγκοσλαβία
 Γιουγκοσλάβικη Πολεμική Αεροπορία (μεταπολεμικά)

Δείτε επίσης

 Αεροσκάφη που σχετίζονται με την ανάπτυξη του Jungmeister
 Bücker Bü 131 Jungmann

 Κατάλογοι
 Κατάλογος αεροσκαφών του Β' Παγκοσμίου Πολέμου

Παραπομπές

Βιβλιογραφία




 König, Erwin. Bücker Bü 133 "Jungmeister"(Flugzeug Profile 29) (in German). D-86669 Stengelheim, Germany: Unitec Medienvertrieb e.K., 
 König, Erwin. Die Bücker-Flugzeuge (The Bücker Aircraft) (bilingual German/English). Martinsried, Germany: Nara Verlag, 1987. .
 König, Erwin. Die Bückers, Die Geschichte der ehemaligen Bücker-Flugzeugbau-GmbH und ihrer Flugzeuge (in German). (1979)
 Mondey, David. The Hamlyn Concise Guide to Axis Aircraft of World War II. London: Chancellor Press Ltd. .

 Smith, J.Richard and Kay, Antony L. German Aircraft of the Second World War. London: Putnam and Company Ltd., 3rd impression 1978, p. 92–93. .
 Wietstruk, Siegfried. Bücker-Flugzeugbau, Die Geschichte eines Flugzeugwerkes (in German). D-82041 Oberhaching, Germany: Aviatik Verlag, 1999. .
 Wood, Tony and Gunston, Bill. Hitler's Luftwaffe: A pictorial history and technical encyclopedia of Hitlers air power in World War II. London: Salamander Books Ltd., 1977, p. 140. .

Εξωτερικοί σύνδεσμοι


Κατηγορία:Εκπαιδευτικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Ακροβατικά αεροσκάφη
Κατηγορία:Αεροσκάφη του Β' Παγκοσμίου Πολέμου
Bü 133